Results 286 to 300 of 352
Mejuffrou Muis en Rosalien
soek deesdae vir 'n vale
vir baie, baie weke lank
na 'n huis wat staan op pale;
een waar ander muise bly:
muisehuise op 'n ry.
Hou Snoekels dop Wikkels Vark
Wikkels Vark kry 'n verrassingspakkie by 'n partytjie. Hy is so gretig om dit oop te maak, dat hy sy sagte speelding Snoekels aan 'n ballon vasbind, en nie sien wat gebeur nie!
Met die oulike Wikkels Vark in die hoofrol, is hierdie 'n oulike verhaal oor skeidingsangs; 'n situasie wat elke ouer en kind sal herken.
Die voéltjie wat nie kon fluit nie
Illustreerder: Sissan Richardt
In 'n woud noord van Bosrand woon 'n swerm voëls soos ... wel, soos hierdie geveerde diere gewoond is om te lewe. Hulle vlieg rond, bou hulle neste ... en hulle almal fluit. Net die klein grys spreeutjie kan nie fluit nie. Selfs die lyster kan hom nie leer om te fluit nie. Wanneer sy boeties en sussies die nes verlaat, bly die arme klein spreeutjie agter. Wat op aarde gaan met hom gebeur?
Maar op 'n koue winternag neem die klein spreeutjie die saak in sy eie vlerke. Hy gaan leer om te fluit ...
Kerneels die geel kat
Op baie maniere is Kerneels net soos ander katte. Hy hou daarvan om in die son te lê en slaap. Hy hou daarvan om die rusbank met sy skerp kloue te krap (hoewel hy dit nie mag doen nie) en hy hou daarvan as Martjie hom agter sy oor krap. Kerneels spin, strek homself uit en lek sy pels net soos ander katte. Maar daar is iets van Kerneels wat anders is.
Kerneels die geel kat is 'n lieflike storie oor anders wees. Kerneels word deur die ander katte geterg en hy wens hy was soos hulle. Uiteindelik leer Kerneels om homself te aanvaar presies soos wat hy is.
Die Keiser van China droom van 'n nuwe Keiserlike Tuin van Tuine. Een man kry dit reg om die Keiser se droom waar te maak en 'n asemrowende tuin te ontwerp. Maar selfs die drome van keisers skiet soms te kort. Toe die Keiser 'n nagtegaal hoor sing, weet hy dat sy tuin nie volmaak is nie. Die nagtegaal is gewillig, maar nie willoos nie. Sy musiek is uniek, maar kan nie vasgevang word nie.
Sarel die Supervark
Illustreerder: Carmen Hansen-Kruger
Hoe gemeen is dit!
Die ooivaars het Ouma Breinaald se gunstelingtrui gesteel.
Nou kan net Vaatjie help. Want Vaatjie het superkragte. En hy help altyd as iemand op die plaas in gevaar is.
Vinnig trek hy sy kostuum aan: broek, mantel, masker.
En woerts-warts verander Vaatjie in Sarel die Supervark.
My groot skree-dag
Gister het ek wakker geword met my bababoetie Ben wat in my kamer rondkruip en aan my goed lek ... Toe skree ek: GAAN UIT MY KAMER UIT! en dit was die begin van MY GROOT SKREE-DAG!
Bella het 'n slegte dag - niks is soos sy dit wil hê nie en al wat sy kan doen is skree. Maar slegte dae hou nie vir altyd aan nie, en Bella leer daardie spesiale woord ... JAMMER!
'n SKREEUSNAAKSE kinderboek deur die Britse outeur-illustreerder REBECCA PATTERSON.
Die tier wat kom tee drink het
Die deurklokkie lui net toe Sarie en haar ma gaan sit om tee te drink.
Wie kan dit nou wees?
Hulle verwag sekerlik nie 'n groot, harige, gestreepte tier nie!
Die tier wat kom tee drink het is 'n kort kinderverhaal wat vir die eerste keer in 1968 verskyn het. Dit handel oor 'n meisie, haar ma, en 'n pratende tier wat hulle onderbreek terwyl hulle tee drink. Ná veertig jaar bly dit steeds 'n gewilde boek wat onder andere vir die verhoog aangepas is en 'n Facebook-blad het met meer as 23 400 volgelinge.
Vonkie die Draakperdjie Vuur en Vlam
'Jou pappa is ... 'n draak!'
Ontmoet vir Vonkie. Hy lyk soos 'n gewone perdjie. Hy doen gewone perdjie-dinge en het gewone perdjie-maatjies. Maar Vonkie is geen gewone perdjie nie ... O nee, Vonkie is 'n draakperdjie!
Vonkie die Draakperdjie Draak se Kind
Vonkie hou sy vlam al goed in toom! Hy kan al vier perfekte rookringetjies blaas! Maar Vonkie voel ... anders ... Hy dink nie hy hoort in Hoefysterbos nie. Die drie beste maatjies, Vonkie, Magriet en Bertie, gaan soek na Vonkie se pa in die Kreukelberge.
Die voeltjies se ABC
In hierdie boekie beeld Piet Grobler die alfabet op 'n baie oorspronklike manier uit. By elke letter laat hy die voëltjie iets sê en doen; een drink 'n glas leeg en breek 'n wind op (Burp!), 'n ander sit rustig op 'n tak tot 'n appel op sy kop val (Doink!), en ander voëltjies eet wurms (Njam!) of lê eiers (Plop!). Elke letter beslaan twee bladsye. Daar word telkens hoof- en kleinletters verskaf. Die interaksie tussen teks en illustrasie is baie snaaks: So breek 'n houtkapper 'n 'T' met sy snawel middeldeur (Tok-tok-tok ...) en maak 'n ander voël sy nes bo in die 'Y'. Die voëltjies se ABC is 'n bekoorlike boekie wat vir ieder en elk plesier sal verskaf!